von des wegen begegnen moͤge glicher, pillicher ergetzlikeit und abtrag zuͦ tuͦnde,
und ob soͤlichs ir meynung nit sin woͤlt, hofften sy nach gestalt und allem handel,
wen̄ der gehoͤrt von unns, inen̄ zuͦ beschaͤchen, mit recht bekent soͤlte werden̄.
da wider aber der vor gemelten unnsˀ gnaͤdigen fröwen gewalt haber redten, wie
sy soͤllich der von Gebystorff rede und fùrnaͤmen̄ mit unpillichen befroͤmdoͤtte, dan̄
es ein guͦt zit und vil järren vergangen, nach ir rede innen̄ diser handel begegnet, und haben doch nit clag gehaͤpt bysz yetzunt, by drygen jären oder
vierren ungevarlich, so die so gehandlet von zit gescheiden und nit mer in lechen
sind, da mit man abnaͤmen̄ moͤge, als man witter in ir nachrede vernaͤmen̄
wirt ir gnaͤdig fröwen und das gotzhusz zuͦ irrem schaden gevarlich ze vervassn̄
in meynung syent. ✳ nūn werre wàr, als sy des durch ir gnaͤdig fröwen und ander
bericht, das vor vil und etlichen jären als man̄ kom̄licher vergung des varrs
zuͦ Windisch gern werre bekomn̄ gemeiner landtschafft zuͦ guͦt und das sy ouch
vier beschwerd ruͤwig gesetzet, so innen das var̄s halb zuͦ dickerrem mal vor
begegnet und die sorgvaltikeit zuͦ mindrung und bestung aller maͤngklichm̄
pracht und komen̄ werre, moͤchte sin das uff die selben zit ein anseͣchung beschaͤchn̄
und ir gnaͤdig fröwen mit ràtt unnsˀ herrn̄ und ander fromēr, ersamer, vernùnfftiger lùtten ein fùrnaͤmen̄ des vars halb für hand genomen̄ und das
hin abziechen und wettigen zuͦ der wirtschafft und gegen des Senfers husz, hin
ùber, in meynung, wie dem̄ vor gemelt ist, moͧchte sin, das zuͦ der selben zit
ir gnaͤdig fröwen ir amptlùtt zuͦ den von Gebystorff, sunder als es den selbn̄
zuͦ dem büw aller kom̄lichest gelaͤgen und ouch zuͦ andren geverttiget, als
zuͦ iren lieben und getrùwen nachpurren̄ zuͦ irrem fùrnaͤmen̄ die vergung
des var̄s uszerichten, hilff zuͦ bewissen mit holtz fuͦr oder taͧwen zetuͦnde, da
habent min gnaͤdig fröwen ine anders vernom̄en, noch von den amptlutren̄
verstanden dan̄ das der zit die gemeind zuͦ Gebistorff gevallen am fùrnaͤmen̄
gehaͤpt und dem nach dem glich mit holtz zuͦ geben fuͦr und taͤwen zetuͦnd, begegnet, das ouch der zit von ir gnaͤdig fröwen̄ zuͦ gevallen angenomen̄ meynūg,
das alwegen, wō das not sin wurde, zuͦ verglichen, und das sy dem nach in halt
der von Gebystorff clag dheinen̄ weg gestàndig, oder das sy soͤllich zuͦ sagung
irren amptlutten̄ bevelh̄ gebn̄, und das soͤllich zuͦsagung beschaͧchen, wellent sy
sich des gantz nùtzit versaͤchen, das es sich wârlich meiner erfinden werde, wan̄
ein soͤllicher ingang werre nit clein gewessen, usser mercklicher ursach, so sich har
nach witter zuͦmelden, begaͤben und des not gewessen soͤllich ir meynung mit
witter sicherheit und gewarsamm̄ zuͦ versaͤchen, dan̄ mit schlichten wortten, also
dan aber schad zuͦ dem stand mit zuͦ vaͤll sich selten zuͦ bestem fuͤget dan̄ rinnend
wasser zuͦ roͤw änne versaͤchung nit bestaͤndig sin mag, sùnder sinen gang fùr und fùr
ervordret. nun̄ werre es wär, das ir gnaͤdig fröwen ein fùrnaͤmen̄ getaͤn in ansaͤchung zuͦ guͦtt innen und maͤngklichem zuͦ dienend, hätte sich nit zuͦ dem
besten geaͤndert, das niemas zuͤ grossem schaden ✳ gedient dan̄ innen̄, dan̄ wenn̄
man̄ sich des versaͤchen söllicher cost werre guͦt erspart gewessen. es were aber
nit nùw, dan̄ das von vast vil hochgeachtotten by wilen wurden büw